DIRECȚIA GENERALĂ BIODIVERSITATE

 Nr. înreg.: DGB/104626/

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

 Derogarea este acordată Societății Geostud S.R.L., în scopul realizării unui studiu științific în cadrul proiectului „ Autostrada Sibiu-Piteşti, Secţiunea 5, Curtea de Argeș – Pitești, km 92+600 – 122+950”.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr.4597/29.03.2022, de asemenea, acordul pentru activitatea de pescuit în scop științific, nr.168/ST-AG/08.03.2022, al Agenției Naționale pentru Arii Naturale Protejate, Serviciul Teritorial Argeș, s-a elaborat proiectul de Ordin pentru aprobarea derogării în scop științific pentru speciile: *Romanichthys valsanicola, Barbus meridionalis, Sabanejewia aurata, Cottus gobio, Eudontomyzon mariae, Salmo trutta fario, Salmo gairdneri irideus, Leuciscus cephalus cephalus, Alburnoides bipunctatus bipunctatus, Gobio uranoscopus frici, Romanogobio (Gobio) kessleri, Sabanejewia (aurata) balcanica, Barbus barbus, Chondrostoma nasus nasus, Alburnus alburnus, Barbus petenyi, Gobio carpathicus, Perca fluviatilis, Rutilus rutilus, Sabanejewia bulgarica* din Râul Argeș și din Râul Vâlsan*,* pe care îl supunem spre aprobare.

DIRECTOR GENERAL

Daniela DRĂCEA

 Elaborat: Pasmangiu Ștefan

 Consilier, Direcția Biodiversitate